Dimpués que su pai li hese amostrato os secretos d'a fotografía, alazetó a suya formación artistica en Zaragoza, marchando ta enamplar estudeos enta Madrit, a on i conoixió a Florián Rey y a Benito Perojo, estando iste zaguero qui lo introdució en o mundo d'o cine. Dende alavez esdevenió un presonache destacato en ixos alazetz d'o cine espanyol, plegando mesmo a treballar bell tiempo en o cine estausunidense mientres os anyos 1930. Mientres a Guerra Civil espanyola colaboró con o Gubierno republicán, estando bella vegata rodando decumentals en o frent, exiliando-se en Archentina en rematar a guerra, a on tenió tamién destacata partecipación en o cine archentín, no tornando a la peninsula dica os anyos 1950, retirato d'a suya profesión y malauto, poco antis d'a suya muerte.